**Sacensību**

**“Zaļenieku rikšotājs - 2023”**

**nolikums**

1. **MĒRĶIS UN UZDEVUMI**

1.1. Popularizēt nūjošanu un staigāšanu kā sportiski aktīvu un veselīgu dzīves veidu.

1.2. Veicināt nūjošanas kā sporta veida prestižu, atpazīstamību un iedzīvināšanu laukos.

1.3. Veicināt iedzīvotāju dalību Zaļenieku pagasta sporta un veselības veicinošās aktivitātēs.

1.4. Pievērst Latvijas valdības, veselības un izglītības vadošo institūciju uzmanību bērnu, jauniešu un vecāka gadagājuma iedzīvotāju veselības sporta aktivitātēm laukos.

1.5. Ieviest nūjošanas un staigāšanas tradīciju Zaļeniekos.

**2. LAIKS UN VIETA**

2.1. Zaļenieku rikšotāju kauss notiek 2023.gada 26.augustā Zaļeniekos, ceļa posmā uz Ziedkalni un atpakaļ. Ceļa segums – asfalts.

2.2. Sacensību starta un finiša vieta: **Zaļenieki (fermas**).

**3. DALĪBNIEKI**

3.1. Ikviens Jelgavas novada un Jelgavas pilsētas iedzīvotājs, kā arī ikviens nūjošanas un staigāšanas cienītājs Latvijā.

3.2. Sacensību trasē var doties bērni sākot no 10 gadu vecuma.

3.3. Dalībnieki-nūjotāji startē tikai ar nūjošanai paredzētām nūjām. Nūjām ir jābūt ar asfalta segumam paredzētiem uzgaļiem.

3.4. Dalībnieki staigāšanas aktivitātē **distancēs “Pusceļa skrējējs” un “Varenais rikšotājs**” startē pēc tam, kad ir startējuši nūjotāji.

**4. VECUMA GRUPAS , DISTANCES UN STARTA LAIKS**

4.1. **Staigātāji un nūjotāji līdz 40 gadiem** (dzimšanas gads - 1984 un jaunāki/jaunākas) – distance **“Pusceļa skrējējs”** (5+ km, jeb 5200m) – sākums plkst11.00.

4.2. **Staigātāji un nūjotāji virs 40 gadiem** (dzimšanas gads 1983 un vecāki/vecākas) – distance **“Pusceļa skrējējs”** (5+ km, jeb 5200m) – sākums plkst.11.00.

4.3. **Staigātāji un nūjotāji līdz 40 gadiem** (dzimšanas gads - 1984 un jaunāki/jaunākas) – distance **“Varenais rikšotājs”** (10+ km, jeb 10400m) – sākums plkst.11.00.

4.4. **Staigātāji un nūjotāji virs 40 gadiem** (dzimšanas gads 1983 un vecāki/vecākas) – distance **“Varenais rikšotājs”** (10+ km, jeb 10400m – sākums plkst.11.00.

4.5. Sacensību dalībnieki startē no kopēja starta, un pie noteiktām norādēm uz ceļa, pēc atzīmēšanās kontrolpunktā veic atpakaļcelu uz finišu, atbilstoši iepriekš izvēlētai un pieteiktai distancei.

**5. DISTANCE UN LAIKA KONTROLE**

**5.1.** Ūdens punkts trasē tiks izvietots startā/finišā. Iespēju robežās distancēs darbosies divas ūdens pasniegšanas vietas.

5.2. Laika limits no starta sākuma:

5.2.1. distancē “Pusceļa skrējējs” – 70 minūtes;

5.2.2. distancē “Varenais rikšotājs” – 100 minūtes.

5.3. Katram reģistrētajam dalībniekam laiks tiks fiksēts ar elektroniskās laika kontroles sistēmas palīdzību.

5.4. Čipa nozaudēšanas vai neatdošanas gadījumā dalībniekam tiek piemērots naudas sods, atbilstoši laika kontroles sistēmas īpašnieka prasībām.

**6. ORGANIZATORI**

6.1. Sacensības organizē biedrība “Iepazīsti laukus” ar Jelgavas novada pašvaldības atbalstu.

6.2. Sacensību organizatori var veikt izmaiņas nolikumā, kā arī sacensību vietas un laika izvēlē.

**7. DROŠĪBA**

7.1. Dalībnieks, saņemot sacensību numuru, ar savu parakstu apliecina, ka uzņemas pilnu atbildību par savas veselības atbilstību distances veikšanai, kā arī ievēro sacensību noteikumus un nolikumu. 7.2. Sacensību organizatori rekomendē konsultēties ar ģimenes ārstu ikvienu dalībnieku, kas nejūtas pārliecināts par savu veselības stāvokli, lai veiktu nūjošanas/staigāšanas distanci.

7.3. Sacensību organizatori nenes atbildību par dalībnieku iespējamām traumām vai veselības traucējumiem sacensību laikā.

7.4. Sacensību dalībniekus sacensību laikā trasē aizliegts pavadīt ar velosipēdiem vai skrituļslidām.
7.5. Dalībniekiem un līdzjutējiem, ierodoties uz pasākumu ar suņiem, obligāti jānodrošina tiem uzpurnis. Ja sunim nav uzpurnis, sacensību tiesnešiem ir tiesības aizliegt dalībniekiem un to līdzjutējiem turpināt dalību pasākumā.

7.6. Nūjošanas/iešanas sacensībās dalībniekiem ir jāievēro spēkā esošie ceļa satiksmes noteikumi.

**8. PIETEIKŠANĀS UN REĢISTRĀCIJA**

7.1. Dalībnieka pieteikšanās notiek elektroniski līdz 2023.gada 25.augustam, norādot vārdu, uzvārdu, dzimšanas gadu, izvēlēto distanci un aktivitātes veidu – staigāšanu vai nūjošanu, un veicot līdzmaksājumu 5 euro sacensību norises nodrošināšanai.

7.2. Dalībnieks, kas reģistrējas sacensībām tās norises dienā, veic dalības apmaksu 7 (septiņi) euro apmērā.

7.3. Nepareizu reģistrācijas datu maiņu iespējams veikt ne vēlāk kā stundu līdz sacensību norises sākumam, t.i., līdz 2023.gada 26.augusta plkst.10.00, par to rakstveidā, informējot trases treneri.

**8. NUMURU UN LAIKA KONTROLES MYLAPS ČIPU SAŅEMŠANA**

8.1. Starta numuri/čipi dalībniekiem tiek piešķirti reģistrācijas kārtībā.

8.2. Numurus/čipus dalībnieki varēs saņemt sacensību dienā no plkst. 10:20.

8.3. Numura/ čipa saņemšanai nav iespējams pilnvarot citu personu, kā arī numuru/čipu nav tiesības nodot citai personai.

**9. NUMURA PIESTIPRINĀŠANAS UN LAIKA KONTROLES ČIPU LIETOŠANAS NOTEIKUMI**

9.1. Dalībnieka numurs jāpiestiprina dalībniekam priekšpusē redzamā vietā.

9.2. Laika kontroles čips ir piestiprināms atbilstoši norādēm reģistratūrā.

9.3. Dalībnieki starta koridorus ieņem individuāli.

9.4. Distances laikā jāievēro trases tiesnešu norādītais maršruts un distances koridors.

9.5. Pēc finiša dalībniekiem jāatgriež laika uzskaites kontroles čips. Numurus dalībnieki saglabā piemiņai[[1]](#footnote-1).

**10. REZULTĀTU APKOPOŠANA UN PUBLICĒŠANA**

10.1. Sacensību rezultāti tiek apkopoti elektroniski, vietas piešķirot pēc distancē pavadītā laika, laika skaitīšanu sākot no galvenā tiesneša dotā starta signāla brīža līdz finiša līnijas šķērsošanas brīdim.

10.2. Sacensību organizatori patur tiesības publicēt sacensību rezultātus drukātā veidā.

10.3. Piesakoties sacensībām, visi dalībnieki apliecina, ka neiebilst sacensību laikā uzņemto fotogrāfiju izmantošanai biedrības “Iepazīsti laukus” reklāmas aktivitātēm.

**11. APBALVOŠANA**

11.1. Apbalvošanas pasākums notiks sacensību dienā plkst. 13.15.

11.2. Sacensībās “**Zaļenieku rikšotājs - 2023”** apbalvos ar medaļām 1.-3. vietas ieguvējus katrā vecuma grupā:

 11.2.1. Distancē **“Pusceļa skrējējs”** – trīs ātrākajām nūjotājām un trīs ātrākajiem nūjotājiem, **dalījumā pēc vecuma grupām,** kā arī trīs ātrākajiem staigātājiem (bez dzimuma dalījuma), dalījumā pa vecuma grupām.

 11.2.2. Distancē **“Varenais rikšotājs”** – trīs ātrākajām nūjotājām un trīs ātrākajiem nūjotājiem, **dalījumā pēc vecuma grupām,** kā arī trīs ātrākajiem staigātājiem (bez dzimuma dalījuma), dalījumā pa vecuma grupām.

11.3. Organizatori un pasākuma sponsori var apbalvot dalībniekus arī citās nominācijās, kā arī mainīt apbalvošanas nosacījumus.

**12. PASĀKUMA FINANŠU ATBALSTS**

**12.1. Ziedojumi biedrībai nūjošanas un veselības veicināšanas aktivitātēm.**

**12.2. Jelgavas novada pašvaldības atbalsts, atbilstoši** 2023.gada 1.jūnija saistošajiem noteikumiem Nr.9 “Par finansiāla atbalsta piešķiršanas kārtību sociālajiem un veselības veicināšanas projektiem Jelgavas novadā”.

1. Iespējams punkta precizējums, atbilstoši laika uzskaites sistēmas darbības nosacījumam. [↑](#footnote-ref-1)